

**"Құтқарушыларды аттестаттау және қайта аттестаттау қағидаларын бекіту туралы" Қазақстан Республикасы Ішкі істер министрінің 2018 жылғы 11 шілдедегі № 507 бұйрығына өзгерістер енгізу туралы**

Қазақстан Республикасы Төтенше жағдайлар министрінің 2021 жылғы 21 маусымдағы № 297 бұйрығы. Қазақстан Республикасының Әділет министрлігінде 2021 жылғы 1 шiлдеде № 23232 болып тіркелді

      БҰЙЫРАМЫН:

      1. "Құтқарушыларды аттестаттау және қайта аттестаттау қағидаларын бекіту туралы" Қазақстан Республикасы Ішкі істер министрінің 2018 жылғы 11 шілдедегі № 507 бұйрығына (Нормативтік құқықтық актілерді мемлекеттік тіркеу тізілімінде № 17233 болып тіркелген) мынадай өзгерістер енгізілсін:

      көрсетілген бұйрықпен бекітілген Құтқарушыларды аттестаттау және қайта аттестаттау қағидаларында:

      1-тараудың тақырыбы мынадай редакцияда жазылсын:

      "1-тарау. Жалпы ережелер";

      2-тараудың тақырыбы мынадай редакцияда жазылсын:

      "2-тарау. Аттестаттауды өткізу тәртібі";

      5-тармақтың 1) тармақшасы мынадай редакцияда жазылсын:

      "1) "Денсаулық сақтау саласындағы есепке алу құжаттамасының нысандарын бекіту туралы" Қазақстан Республикасы Денсаулық сақтау министрінің міндетін атқарушы 2020 жылғы 30 қазандағы № ҚР ДСМ-175/2020 бұйрығымен (Нормативтік құқықтық актілерді мемлекеттік тіркеу тізілімінде № 21579 болып тіркелген) бекітілген 075/у нысанындағы медициналық анықтамамен расталған медициналық куәландыру;";

      13-тармақ мынадай редакцияда жазылсын:

      "13. Мерзімді аттестаттаудың қорытындысы бойынша мынадай сыныптылық беру жүргізіледі:

      1) "3-сыныпты құтқарушы маман" құтқарушы ретінде кемінде үш жыл жұмыс өтілі бар және дене шынықтыру даярлығы бойынша "жақсы" бағасынан төмен емес шекті нәтижелерге қол жеткізген құтқарушыға беріледі;

      2) "2-сыныпты құтқарушы маманы" 3-сыныпты құтқарушы ретінде кемінде үш жыл жұмыс өтілі бар және дене шынықтыру даярлығы бойынша "жақсы" бағасынан төмен емес шекті нәтижелерге қол жеткізген құтқарушыға беріледі;

      3) "1-сыныпты құтқарушы маманы" 2-сыныпты құтқарушы ретінде кемінде үш жыл жұмыс өтілі бар және дене шынықтыру даярлығы бойынша "жақсы" бағасынан төмен емес шекті нәтижелерге қол жеткізген құтқарушыға беріледі;

      4) "халықаралық сыныпты құтқарушы" 1-сыныпты құтқарушы ретінде кемінде үш жыл жұмыс өтілі бар, қызметтің барлық кезеңінде халықаралық құтқару жұмыстарына немесе Қазақстан Республикасынан тыс жерлерде кемінде үш рет оқу-жаттығуларға қатысқан және дене шынықтыру даярлығы бойынша "жақсы" бағасынан төмен емес шекті нәтижелерге қол жеткізген құтқарушыға беріледі.

      Ескертпе:

      Халықаралық құтқару жұмыстары – Қазақстан Республикасынан тыс жерлерде адамдарды, материалдық және мәдени құндылықтарды құтқаруға, ТЖ аймағындағы табиғи ортаны қорғауға, ТЖ-ны оқшаулауға және адамдардың өмірі мен денсаулығына қатер төндіретін қауіпті әсерлерді басуға немесе ықтимал ең төменгі деңгейге дейін жеткізуге бағытталған іс-әрекеттер;

      Халықаралық құтқару оқу-жаттығулары – бұл құтқару бөлімшелерінің өзара іс-қимылы мен әзірлігі деңгейін арттыруға байланысты дайындық іс-шаралары, сондай-ақ авариялық-құтқару және кезек күттірмейтін жұмыстарды жүргізу процесінде пайдаланылатын тактикалық дағдыларды жетілдіру.";

      осы Қағидаларға 1-қосымша осы бұйрыққа 1-қосымшаға сәйкес жаңа редакцияда жазылсын;

      осы Қағидаларға 6-қосымша осы бұйрыққа 2-қосымшаға сәйкес жаңа редакцияда жазылсын.

      2. Қазақстан Республикасы Төтенше жағдайлар министрлігінің Төтенше жағдайларды жою департаменті Қазақстан Республикасының заңнамасында белгіленген тәртіппен:

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) осы бұйрықты Қазақстан Республикасы Төтенше жағдайлар министрлігінің интернет-ресурсына орналастыруды;

      3) осы бұйрық Қазақстан Республикасы Әділет министрлігінде мемлекеттік тіркелгеннен кейін он жұмыс күні ішінде Қазақстан Республикасы Төтенше жағдайлар министрлігінің Заң департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасы Төтенше жағдайлар вице-министріне жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасы* *Төтенше жағдайлар министрі* | *Ю. Ильин* |

|  |  |
| --- | --- |
|  | Қазақстан Республикасы Төтенше жағдайлар министрі 2021 жылғы 21 маусымдағы № 297 бұйрығына 1-қосымша |
|  | Құтқарушыларды аттестаттау және қайта аттестаттау қағидаларына 1-қосымша |

**Дене шынықтыру даярлығы бойынша нормативтер ерлерге арналған**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Жаттығудың атауы | Бағалау | Медициналық-жас топтары | | | | | |
| I | II | III | IV | V | VI |
| 23 дейін | 24-31 | 32-39 | 40-49 | 50-59 | 60 жас және одан жоғары |
| 1. | Белтемірге тартылу (рет саны) | өте жақсы  жақсы  қанағаттанарлық | 17  14  12 | 16  12  10 | 12  10  8 | 10  7  5 | 7  5  3 | 5  3  2 |
| 2. | Белтемірдегі күштік жаттығулар кешені (қайталау саны) | өте жақсы  жақсы  қанағаттанарлық | 5  4  3 | 4  3  2 | 3  2  1 | - | - | - |
| 3. | 100 метрге жүгіру (секунд) | өте жақсы  жақсы  қанағаттанарлық | 13,0  13,5  14,0 | 13,5  14,0  14,3 | 13,8  14,3  14,6 | -  -  - | -  -  - | -  -  - |
| 4. | 60 метрге жүгіру (секунд) | өте жақсы  жақсы  қанағаттанарлық | -  -  - | -  -  - | -  -  - | 12,2  13,5  13,8 | -  -  - | -  -  - |
| 5. | 50 метрге жүзу (секунд) | өте жақсы  жақсы  қанағаттанарлық | 40,0  45,0  50,0 | 43,0  48,0  53,0 | 43,0  48,0  53,0 | 45,0  50,0  55,0 | 50,0  60,0  65,0 | 25,0  30,0  35,0  (25 метр) |
| 6. | 1000 метрге жүгіру (минут секунд) | өте жақсы  жақсы  қанағаттанарлық | 3,10  3,20  3,35 | 4,00  4,30  4,45 | 4,30  5,00  5,20 | 4,35  5,10  5,30 | 4,40  5,15  5,40 | 5,10  5,30  5,50 |

**әйелдерге арналған**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Жаттығудың атауы | Бағалау | Медициналық-жас топтары | | | | | |
| I | II | III | IV | V | VI |
| 23 дейін | 24-31 | 32-39 | 40-49 | 50-59 | 60 жас және одан жоғары |
| 1. | Арқада жатып денені көтеру (минутына рет саны) | өте жақсы  жақсы  қанағаттанарлық | 50  45  40 | 45  40  35 | 40  35  30 | 35  30  25 | 35  30  25 | 25  20  15 |
| 2. | 100 метрге жүгіру (секунд) | өте жақсы  жақсы  қанағаттанарлық | 15,5  16,0  16,5 | 16,0  16,5  16,8 | 16,3  16,8  17,1 | -  -  - | -  -  - | -  -  - |
| 3. | 60 метрге жүгіру (секунд) | өте жақсы  жақсы  қанағаттанарлық | -  -  - | -  -  - | -  -  - | 13,0  14,4  14,8 | -  -  - | -  -  - |
| 4. | 50 метрге жүзу (секунд) | өте жақсы  жақсы  қанағаттанарлық | 0,50  1,00  1,10 | 0,52  1,05  1,15 | 0,52  1,05  1,15 | 0,55  1,10  1,20 | 1,05  1,30  1,45 | 0,30  0,40  0,50  (25 метр) |
| 5. | 1000 метрге жүгіру (минут секунд) | өте жақсы  жақсы  қанағаттанарлық | 4,20  4,30  4,40 | 4,45  5,00  5,30 | 5,00  5,30  5,45 | 5,00  5,40  5,50 | 5,10  5,45  6,00 | 2,30  2,45  3,00  (500 метр) |

      Ескертпе:

      Ерлерге арналған кешенді күштік жаттығулар айналып көтерілуден, белтемірге күшпен шығудан, іш тығыршығынан (белтемірге аяқпен түрту) тұрады.

      Әр элементті орындағаннан кейін-бастапқы қалпына келу.

      Олар белтемірге тиген кезде аяқты бүгуге рұқсат етіледі:

      1) белтемірге екі қолда ілініп тұру бастапқы қалыпқа келу деп саналады;

      2) бастапқы қалыпқа түсу белтемірге көтерілу жағынан жүзеге асырылады;

      3) Кешенді күштік жаттығуларды орындау процесінде қатысушыларға белтемірде демалуға рұқсат етіледі (5 секундтан артық емес).

|  |  |
| --- | --- |
|  | Қазақстан Республикасы Төтенше жағдайлар министрі 2021 жылғы 21 маусымдағы № 297 бұйрығына 2-қосымша |
|  | Құтқарушыларды аттестаттау және қайта аттестаттау қағидаларына 6-қосымша |
|  | Нысан |

      Құтқарушы жетоны

      Құтқарушының жетоны тот баспайтын құрыштан жасалған, тік бұрышты жолақ, жандары дөңгелектенген және өлшемдері: ось сызығы бойынша ұзындығы - 50 миллиметр, ені - 25 миллиметр, қалыңдығы - 1,5 миллиметр. Карабині бар металл шынжырдағы жетонды денеге, кеудеге немесе қолға білезік ретінде тағу үшін ось сызығы бойынша жанында диаметрі 3 миллиметр екі тесік бар. Шынжыр ұзындығы - 700 миллиметр, баудың және карабиннің материалы-тот баспайтын құрыш.

      Жетонның беткі жағында жазу ойылып жасалған:

      1-жол – "Қазақстан";


      2-жол – "Құтқарушы";

      3-жол құтқарушының тегі;

      4-жол – құтқарушының аты және әкесінің аты (ол болған кезде);

      5-жол – құтқарушының қан тобы;

      6-жол – құтқарушының тіркеу нөмірі.



© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК